CELEX: 62010CA0191
Language: sk
Date: 2011-12-15 00:00:00
Title: Vec C-191/10: Rozsudok Súdneho dvora (prvá komora) z  15. decembra 2011 (návrh na začatie prejudiciálneho konania, ktorý podal Cour de cassation — Francúzsko) — Société Rastelli Davide e C. Snc/Jean-Charles Hidoux konajúci ako súdny likvidátor spoločnosti Médiasucre international [Nariadenie (ES) č. 1346/2000 — Konkurzné konania — Medzinárodná právomoc — Rozšírenie konkurzného konania začatého voči spoločnosti usadenej v členskom štáte o spoločnosť, ktorej registrované sídlo sa nachádza v inom členskom štáte z dôvodu neodlíšiteľnosti imania]

11.2.2012   
            
            
               SK
            
            
               Úradný vestník Európskej únie
            
            
               C 39/3
            
         Rozsudok Súdneho dvora (prvá komora) z 15. decembra 2011 (návrh na začatie prejudiciálneho konania, ktorý podal Cour de cassation — Francúzsko) — Société Rastelli Davide e C. Snc/Jean-Charles Hidoux konajúci ako súdny likvidátor spoločnosti Médiasucre international
   (Vec C-191/10) (1)
   
   (Nariadenie (ES) č. 1346/2000 - Konkurzné konania - Medzinárodná právomoc - Rozšírenie konkurzného konania začatého voči spoločnosti usadenej v členskom štáte o spoločnosť, ktorej registrované sídlo sa nachádza v inom členskom štáte z dôvodu neodlíšiteľnosti imania)
   2012/C 39/04
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobkyňa: Société Rastelli Davide e C. Snc
   
      Žalovaný: Jean-Charles Hidoux konajúci ako súdny likvidátor spoločnosti Médiasucre international
   
      Predmet veci
   
   Návrh na začatie prejudiciálneho konania — Cour de cassation — Výklad článku 3 ods. 1 a 2 nariadenia Rady (ES) č. 1346/2000 z 29. mája 2000 o konkurznom konaní (Ú. v. ES L 160, s. 1; Mim. vyd. 19/001, s. 191) — Medzinárodná právomoc francúzskych súdov rozšíriť konkurzné konanie začaté voči spoločnosti so sídlom na území tohto štátu na spoločnosť, ktorej štatutárne sídlo je v inom členskom štáte z dôvodu neodlíšiteľnosti imania — Pojmy „začatie“ a „rozšírenie“ konkurzného konania — Určenie centra hlavných záujmov
   
      Výrok rozsudku
   
   
               1.
            
            
               Nariadenie Rady (ES) č. 1346/2000 z 29. mája 2000 o konkurznom konaní sa má vykladať v tom zmysle, že súd členského štátu, ktorý začal hlavné konkurzné konanie voči spoločnosti, vychádzajúc zo skutočnosti, že centrum jej hlavných záujmov sa nachádza na území tohto členského štátu, môže pri uplatnení predpisov jeho vnútroštátneho práva rozšíriť toto konanie o druhú spoločnosť, ktorej registrované sídlo sa nachádza v inom členskom štáte, iba za podmienky, že je preukázané, že centrum hlavných záujmov tejto poslednej menovanej spoločnosti sa nachádza v prvom členskom štáte.
            
         
               2.
            
            
               Nariadenie č. 1346/2000 sa má vykladať v tom zmysle, že v prípade, keď proti spoločnosti, ktorej registrované sídlo sa nachádza na území členského štátu, je podaná žaloba smerujúca k rozšíreniu účinkov konkurzného konania začatého v inom členskom štáte voči inej spoločnosti so sídlom na území tohto posledného uvedeného členského štátu na ňu, tak samotné zistenie, že imanie týchto spoločností je neodlíšiteľné, nepostačuje na to, aby bolo preukázané, že centrum hlavných záujmov spoločnosti, ktorej sa táto žaloba týka, sa tiež nachádza v tomto posledne uvedenom členskom štáte. Na vyvrátenie domnienky, že toto centrum sa nachádza v mieste registrovaného sídla, je potrebné, aby celkové posúdenie všetkých relevantných skutočností umožnilo stanoviť, spôsobom overiteľným tretími osobami, že skutočné centrum vedenia a kontroly spoločnosti, ktorej sa žaloba o rozšírenie týka, sa nachádza v členskom štáte, kde sa začalo pôvodné konkurzné konanie.
            
         
      (1)  Ú. v. EÚ C 161, 19.6.2010.